Official Journal L 345 , 29/12/2001 P. 0010 - 0011



Ir-Regolament tal-Kunsill (KE) Nru 2585/2001 tad-19 ta’ Diċembru 2001 li jemenda r-Regolament (KE) Nru 1493/1999 dwar l-organizzazzjoni komuni tas-suq ta’ l-inbid IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu, Wara li kkunsidra l-proposta tal-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi: (1) Numru tal-Istati Membri jsegwu strateġija attiva dwar il-bdil ta’ ġenerazzjonijiet fis-settur agrikolu. Din l-istrateġija wriet il-valur partikolarment fis-settur tal-inbid, fejn hemm ħtieġa kbira li jiġu attirati kabbara iżgħar fl-età (2) Sabiex tiġi ffaċilitata l-applikazzjoni ta’ din l-istrateġija fis-settur tal-inbid, u sa kemm isseħħ l-implimentazzjoni tas-sistemi tar-riservi tad-drittijiet tat-tħawwil, dispożizzjoni għandha ssir għal possibilità ta’ drittijiet tat-tħawwil ġdid mogħtija lill-bdiewa żagħżagħ sabiex ikunu eleġibbl, fuq bażi temporanja, għall-iskema ta’ l-għajnuna tar-ristrutturar introdotta bir-Regolament (KE) Nru 1493/1999 [4]. Din il-possibiltà għandha tkun rikonoxxuta għad-drittijiet tat-tħawwil ġdid mogħtija fil-qafas tal-pjanijiet ta’ titjieb materjali preċedenti li hemm referenza referenza dwarhom fir-regolament tal-Kunsill (KE) Nru 950/97 tal-20 ta’ Mejju 1997 dwar it-titjib fl-effiċjenza ta’ strutturi agrikoli [5] sabiex tkun iffaċilitata t-transizzjoni mill-arranġamenti preċedenti. (3) Ir-Regolament (KE) Nru 1493/2000 għandu għalhekk jkun emendat u jkunu kkoreġuti ċerti żbalji, ADOTTA DAN IR-REGOLAMENT: L-Artikolu 1 Ir-Regolament (KE) Nru 1493/1999 huwa b’dan emendat kif ġej: 1. Is-subparagrafu li ġej għandu jkun miżjud mal-Artikolu 11(3): "Għandu jkopri d-drittijiet tat-tħawwil ġdid mogħti fil-qafas tal-pjanijiet tat-titjib materjali li hemm referenza dwarhom fir-Regolament (KE) Nru 950/97 u dawk mogħtija lill-bdiewa żagħżagħ matul is-snin tas-suq 2000/2001, 2001/2002 u 2002/2003." 2. Fit-tieni subparagrafu ta’ l-Artikolu 15, il-punt (b) għandu jkun mibdul b’dan li ġej: "(b) id-dispożizzjonijiet li jirregolaw l-użu tad-drittijiet ġenerali ta’ tħawwil mil-ġdid u d-drittijiet ġodda ta’ tħawwil mogħtija fil-qafas tal-pjanijiet tat-titjib materjali u għal bdiewa żagħżagħ, fl-implimentazzjoni ta’ programmi;" 3. L-Artikolu 44(1) għandu jkun mibdul b’dan li ġej: "1. Minn dawk il-prodotti li jaqgħu taħt il-kodiċi NM 220410, 220421 u 220429, inbejjed likuri, inbejjed frizzanti, inbejjed frizzanti bil-gass, inbejjed semi frizzanti, inbejjed semi frizzanti bil-gass, inbejjed ta’ kwalita psr, inbejjed tal-mejda, inbejjed miksuba minn għeneb li jkun immatura ż-żejjed u fejn xieraq, minkejja l-Artikolu 45, inbejjed importati legalment jistgħu jiġu offruti jew fornuti għal konsum dirett uman ġewwa l-Komunità." 4. L-Anness VII għandu jkun emendat kif ġej: (a) It-tielet inċiż tal-Parti A(2)(b) għandu jkun mibdul b’dan li ġej: "— wieħed mit-termini li ġejjin, taħt kondizzjonijiet li jridu jkunu ddeterminati: "Landwein", "vin de pays", "indicazione geografica tipica", "ονομαδία κατά παράδοση", "οίνος τοπικός", "Landwein", "vin de pays", "indicazione geografica tipica", "ονομαδία κατά παράδοση", "οίνος τοπικός", "vino de la tierra", "vinho regional", meta terminu bħal dan ikun użat, il-kliem ‘inbid tal-mejda m’għandux ikun meħtieġ;" (b) Il-Paragrafu 2 tal-Parti C għandu jkun mibdul b’dan li ġej: "Mingħajr preġudizzju għad-dispożizzjonijiet għall-armonizzazzjoni tal-liġijiet, il-possibilità tal-Istati Membri li jippermettu: - l-użu tal-ismijiet "inbid" u "inbid semi frizzanti", akkumpanjat bl-isem ta’ frott fil-format ta’ l-isem kompost sabiex jiddiskrivi l-prodotti miksuba bil-fermentazzjoni tal-frott apparti mill-għeneb, - l-ismijiet komposti oħra inkluza il-kelma "inbid" m’għandux, b’dankollu, ikun affetwat bil-paragrafi 1(a) u 3(c)." L-Artikolu 2 Dan ir-Regolament għandu jidħol fis-seħħ fil-ġurnata ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fid-19 ta’ Diċembru 2001. Għall-Kunsill Il-President A. Neyts-Uyttebroeck [1] ĠU C 270 E, tas-27.9.2001, p. 101. [2] L-Opinjoni mogħtija fil-11 ta’ Diċembru 2001 (għadha mhux ippubblikata fil-Ġurnal Uffiċjali). [3] ĠU C 311, tas-7.11.2001, p. 64. [4] ĠU L 179, ta’ l-14.7.1999, p. 4. Ir-Regolament kif emendat bir-Regolament (KE) Nru 2826/2000 (ĠU L 328, tat-23.12.2000, p. 2). [5] ĠU L 142, tat-2.6.1997, p. 1. --------------------------------------------------